સુરત : ડિંડોલીમાં આવેલા માનસરોવર તળાવમાં ન્હાવા માટે ગયેલા ત્રણ બાળકોનાં મોત નિપજ્યા હતા. એક સાથે ત્રણ બાળકો ડૂબી જતા સમગ્ર વિસ્તારમાં અરેરાટી વ્યાપી ગઇ છે. તળાવનાં કિનારે કપડા પડેલા જોયા બાદ અને તળાવમાં કોઇ પણ દેખાયું નહોતું જેનાં કારણે સ્થાનિકોએ ફાયરબ્રિગેડને જાણ કરી હતી. ફાયરનો કાફલાએ ઘટનાં સ્થળે પહોંચી ત્રણેય બાળકોનાં મૃતદેહો બહાર કાઢ્યા હતા. ડિંડોલી ગોંદરડા રોડ પર આવેલા માનસરોવર નામના તળાવમાં 13થી 14 વર્ષનાં ત્રણ બાળકો ન્હાવા માટે ગયા હતા.